《和谢圣藻游锦川》
宋代·杨杰

锦川亭上雨霏微，太守斋航卷画旂。步入名园莺惯见，歌随流水鹭惊飞。

凭高自有千峰聚，饮剧方知万事非。却恐丹阳赴官去，此心当共白云归。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。